1996ರಲ್ಲಿ, ಫ್ಲೈಟ್‌ಸೇಫ್ಟಿ ಇಂಟರ್‌‌ನ್ಯಾಷನಲ್‌ Inc.ಅನ್ನು ಬರ್ಕ್‌ಷೈರ್‌ ಸ್ವಾಧೀನಪಡಿಸಿಕೊಂಡಿತು. FSI’ನ ಸಾಂಸ್ಥಿಕ ಪ್ರಧಾನ ಕಚೇರಿಯು ನ್ಯೂಯಾರ್ಕ್‌‌ನ ಫ್ಲಷಿಂಗ್‌ನ ಲಗಾರ್ಡಿಯಾ ವಿಮಾನನಿಲ್ದಾಣದಲ್ಲಿದೆ. FSI ಪ್ರಮುಖವಾಗಿ ವಿಮಾನಗಳ ಹಾಗೂ ಹಡಗುಗಳ ಚಾಲಕರಿಗೆ ಉನ್ನತ ತಂತ್ರಜ್ಞಾನದ ತರಬೇತಿಗಳನ್ನು ನೀಡುವ ವ್ಯವಹಾರದಲ್ಲಿ ತೊಡಗಿಕೊಂಡಿದೆ. ಫ್ಲೈಟ್‌ಸೇಫ್ಟಿಯು ವೃತ್ತಿಪರ ವಾಯುಯಾನ ತರಬೇತಿ ಸೇವೆಗಳನ್ನು ನೀಡುವ ವಿಶ್ವದ ಪ್ರಮುಖ ಸೇವಾದಾರರಲ್ಲಿ ಒಂದಾಗಿದೆ. ನೆಟ್‌ಜೆಟ್ಸ್‌ Inc. ಅನ್ನು 1998ರಲ್ಲಿ ಬರ್ಕ್‌ಷೈರ್‌ ಸ್ವಾಧೀನಪಡಿಸಿಕೊಂಡಿತು. NJ ಸಾಮಾನ್ಯ/ಪ್ರಧಾನ ವಿಮಾನಗಳ ಭಾಗಶಃ ಸ್ವಾಮ್ಯದ ಯೋಜನೆಗಳ ನೀಡಿಕೆದಾರರಲ್ಲಿ ವಿಶ್ವದಲ್ಲೇ ಅಗ್ರಗಣ್ಯವಾಗಿದೆ. 1986ರಲ್ಲಿ, NJ ವಿಮಾನಗಳ ಭಾಗಶಃ ಸ್ವಾಮ್ಯದ ಯೋಜನೆಯನ್ನು ರೂಪಿಸಿ ಯುನೈಟೆಡ್‌ ಸ್ಟೇಟ್ಸ್‌ನಲ್ಲಿ ತನ್ನ ನೆಟ್‌ಜೆಟ್ಸ್‌ ಯೋಜನೆಯನ್ನು ಒಂದು ವಿಧದ ವಿಮಾನದೊಂದಿಗೆ ಪರಿಚಯಿಸಿತು. 2004ರಲ್ಲಿ, ನೆಟ್‌ಜೆಟ್ಸ್‌ ಯೋಜನೆಯು 15 ವಿಧಗಳ ವಿಮಾನಗಳನ್ನು ಒಳಗೊಂಡಿತು. 1996ರ ಕೊನೆಯ ವೇಳೆಗೆ, NJ ತನ್ನ ಭಾಗಶಃ ಸ್ವಾಮ್ಯದ ಯೋಜನೆಯನ್ನು ಯೂರೋಪ್‌ಗೆ ಜಂಟಿವ್ಯವಹಾರದಂತೆ ಆರಂಭಿಸಿದ್ದು ಈಗ NJ ಅದರ 100% ಸ್ವಾಮ್ಯವನ್ನು ಹೊಂದಿದೆ. ವಿಮಾನಗಳ ಭಾಗಶಃ ಸ್ವಾಮ್ಯದ ಯೋಜನೆಯು ನಿರ್ದಿಷ್ಟ ವಿಧದ ವಿಮಾನದ ನಿರ್ದಿಷ್ಟ ಶೇಕಡಾವಾರು ಪ್ರಮಾಣದ ಸ್ವಾಮ್ಯವನ್ನು ಪಡೆದುಕೊಂಡು ವಾರ್ಷಿಕ ನಿಗದಿತ ಸಂಖ್ಯೆಯ ವಿಮಾನಗಂಟೆಗಳ ಕಾಲ ಉಪಯೋಗಿಸಲು ಅನುವು ಮಾಡುತ್ತದೆ.

ತಯಾರಿಕೆ, ಸೇವೆ, ಹಾಗೂ ಚಿಲ್ಲರೆ ಮಾರಾಟ
ಬಾಂಡ್‌/ಸಾಲಪತ್ರಗಳು
ಹೂಡಿಕೆಗಳು
ವಿಮಾನ ಸೇವೆಗಳು